ไฟแนนซ์ทูเดย์
...สิ้นปีงบประมาณ 2555 ที่กำลังจะถึงนี้ ธนาคารเพื่อการเกษตรและสหกรณ์การเกษตร (ธ.ก.ส.) ที่เป็นองคาพยพอันสำคัญของรัฐบาล น่าจะเข้าสู่ช่วง &#8220;บุญตีจาก&#8221; ครั้งใหญ่ก็ว่าได้ เนื่องจากในปีนี้จะมี &#8220;3 บุญ&#8221; ที่คอยประคับประคองทั้งเบื้องหน้าเบื้องหลังจะพากันเกษียณอายุการทำงานกันหมดในเดือน ต.ค.นี้ ซึ่งแต่ละ &#8220;บุญ&#8221; ถือเป็นบุคลากรชั้นยอดเทียบได้เป็นกระบี่มือหนึ่งของแต่ละด้าน นั่นคือ
24 พ.ค. 2556

...สิ้นปีงบประมาณ 2555 ที่กำลังจะถึงนี้ ธนาคารเพื่อการเกษตรและสหกรณ์การเกษตร (ธ.ก.ส.) ที่เป็นองคาพยพอันสำคัญของรัฐบาล น่าจะเข้าสู่ช่วง “บุญตีจาก” ครั้งใหญ่ก็ว่าได้ เนื่องจากในปีนี้จะมี “3 บุญ” ที่คอยประคับประคองทั้งเบื้องหน้าเบื้องหลังจะพากันเกษียณอายุการทำงานกันหมดในเดือน ต.ค.นี้ ซึ่งแต่ละ “บุญ” ถือเป็นบุคลากรชั้นยอดเทียบได้เป็นกระบี่มือหนึ่งของแต่ละด้าน นั่นคือ
หนึ่ง คือ บุญไทย แก้วขันตี รองผู้จัดการ ธ.ก.ส. ที่ดูแลเรื่องนโยบายรัฐ ซึ่งช่วงหลังได้รับมอบหมายให้เป็นโฆษกธนาคารคอยชี้แจงเรื่องสำคัญๆ ของธนาคาร
สอง คือ บุญช่วย เจียดำรงค์ชัย รองผู้จัดการ ธ.ก.ส. ซึ่งถือเป็นมือสินเชื่อสำหรับเกษตรกรรายย่อย และที่ผ่านมาดูแลเรื่องนโยบายรัฐ
คนสุดท้าย คือ บุญชู วิริยางกูร รองผู้จัดการ ธ.ก.ส. เป็นมือหนึ่งด้านงานสาขา ที่ช่วยขับเคลื่อนงาน ธ.ก.ส.ในพื้นที่ต่างๆ ให้เดินหน้าได้แบบทะลุทะลวง 
...นอกจากนี้ยังต้องลุ้นว่า ลักษณ์ วจนานวัช ผู้จัดการ ธ.ก.ส.คนปัจจุบัน จะได้รับการเลือกให้เป็นผู้จัดการ ธ.ก.ส.อีกวาระหรือไม่ เพราะขาดมือดีทีเดียวกันถึง 34 คน เชื่อว่าธนาคารรัฐแห่งนี้มีอันต้องสะเทือนแน่ๆ 
...หลายคนจับตาผังเมืองใหม่ ที่ได้พลิกให้หลายพื้นที่กลายเป็นทำเลทอง เช่นเดียวกับที่ดินย่านหมอชิตของกรมธนารักษ์ที่ล่าสุดได้ปรับให้เป็นที่เชิงพาณิชย์ ทำให้โครงการที่วาดฝันว่าจะมีการลงทุนสร้างพื้นที่การค้ามูลค่ากว่า 2 หมื่นล้านบาท เริ่มใกล้ความจริงมากขึ้น เพราะได้ พ.ร.บ.ร่วมทุน ฉบับใหม่หนุนให้เอกชนสามารถเข้ามาบริหารที่ง่ายกว่าฉบับก่อน 
...ส่วนเรื่องที่ บริษัท บางกอกเทอร์มินอล (BKT) ที่เป็นผู้ได้รับสัมปทานเดิม จะมีหวังได้ทำโครงการนี้ต่อหรือไม่ ขึ้นอยู่กับที่ปรึกษาที่กรมธนารักษ์ว่าจ้างให้เข้ามาศึกษาข้อสัญญา และภาพรวมโครงการว่าสมควรจะเดินหน้าโครงการลักษณะใดต่อไป แต่เชื่อว่าน่าจะมีผู้ประกอบการระดับบิ๊กอยากลองคว้าชิ้นปลามันนี้ไปครองหลายเจ้าแน่นอน